সরকার কর্তৃক নিষিদ্ধ বইয়ের তালিকা
নিষিদ্ধ বই হল প্রবন্ধ বা কাল্পনিক রচনা যা মুদ্রিত যোগাযোগ মাধ্যমে প্রকাশ করা এবং আইনানুযায়ী বিক্রি বা বিতরণ করা নিষিদ্ধ। বিভিন্ন ধরনের বিবাচনের কারণে বই নিষিদ্ধ হয়ে থাকে। রাজনৈতিক, আইনি জটিলতা, ধর্মীয়, নৈতিকতা এমনকি কম -বেশি ব্যবসায়িক দৃষ্টিভঙ্গি থেকে একটি বই  নিষিদ্ধকরণ হতে পারে। এই তালিকায় উল্লেখযোগ্য নিষিদ্ধ বই এবং নিষিদ্ধকরণের কারণ লিপিবদ্ধ করা হল।  সারা বিশ্বজুড়ে এখন অব্দি বই নিষিদ্ধের চর্চা চলে আসছে। বিদ্বেষমূলক বক্তব্যধারী দেশ ও সামাজিক পারিপার্শ্বিকতার ভিত্তিতে নিষিদ্ধকরণ হয়ে থাকে। উদাহরণস্বরূপঃ সুইডেনে শিশুর যৌনচিত্রায়নের (পর্নোগ্রাফির) কারণে নিষিদ্ধ একটি বই মার্কিন যুক্তরাষ্ট্র বা যুক্তরাজ্যে নিষিদ্ধ না-ও হতে পারে।  আমেরিকান লাইব্রেরি এ্যাসোসিয়েশন সবসময়ই বই নিষিদ্ধের বিরোধিতা করে আসলেও এখনও বিদ্যালয় এবং সরকারি পাঠাগারে বেশ কিছু বই নিষিদ্ধ। ব্রিটিশ লাইব্রেরি এবং লাইব্রেরি অব কনগ্রেসে ইরোটিক বই আলাদাভাবে সংরক্ষিত এবং সংরক্ষিত কক্ষাগারে প্রবেশের জন্য অনুমতি প্রয়োজন হয়। ঝামেলা এড়াতে অনেক সময়ই পাঠাগারে বিতর্ক তৈরিকারী বই রাখা হয় না। এ দ্বারা পাঠাগার পরিচালনাকারীর ব্যক্তিগত মতামতের প্রভাব বই তালিকায় সুস্পষ্টভাবে পড়ে। 